-
CM कमलनाथ के लिए छिंदवाड़ा विधायक दीपक सक्सेना ने छोड़ी सीट
बिधानसभा चुनई बर जेसीसीजे ह जारी करिस एक अऊ सूची, छत्तीसगढ़ी में पढ़व अउ खबर
By
छत्तीसगढ़ी खबर | Published On: 18 Jun, 2018 | 4:39 PM GMT 05:30+
►रायपुर म जोगी कांग्रेस ह बिधानसभा चुनई के प्रत्यासी मन के तीसर सूची जारी कर दे हे। लिस्ट म सात बिधानसभा सीट बर प्रत्यासी मन के नाव के घोसना करे गिस हे। बीजापुर ले बीजेपी के पूर्व जिला उपाध्यक्ष संकनी चंद्रिया ल पार्टी ह अपन प्रत्यासी बनाए हे। उहें पूर्व बिधायक परेश बागबाहरा ल खल्लारी ले टिकट दे गिस हे। एकर संग ही बालोद ले अर्जुन हिरवानी, बैकुंठपुर ले बिहारी राजवाड़े, दंतेवाड़ा ले जया कश्यप, नारायणपुर ले बलीराम कचलाम, बस्तर ले सोनसाय कश्यप ल जोगी कांग्रेस ह अपन प्रत्यासी बनाए हे।
►सूरजपुर के बिहारपुर के गांव म केन्द्र सरकार ह एक निजी कंपनी ल ठेका म टावर लगाए के काम दिस हे। जेकर चलत टावर के जगह म लगे पेड़ अऊ फसल ल होवइया नुकसान के मुआवजा टावर लगाने वाला कंपनी ल देना पड़थे, फेर ग्रामीन मन के आरोप हे कि कंपनी ह ओमन ल अब तक मुआवजा के रासि नइ दे हे, संग ही ग्रामीन मन ह बताइन कि बिरोध करे म डरा-धमका के उंकर हस्ताक्षर घलो ले जात हे। उहें क्षेत्रीय बिधायक पारस राजवाड़े ह ग्रामीन मन के समस्या ल लेके तहसीलदार ले चर्चा कर मुआवजा दिलाए के बाद टावर लगाए के कार्य ल आगु बढ़ाए के बात कहिस हे।
►गरियाबंद के बाडीगांव ले मानवता ल सर्मसार करइया वीडियो आगु आए हे। वीडियो रविवार रात के बताए जात हे। जेमा ग्रामीन मन ह एक दिव्यांग के जमके पिटाई करिस, बताए जात हे कि ग्रामीन मन ह रात के अंधियार म ओला अकेला घूमत देख लइका चोर समझके ओकर उपर हमला कर दिन, अऊ बिना कुछ जाने समझे युवक के लाठी, डंडा अऊ लोहा के राड ले बेरहमी ले पिटाई कर दिस। युवक के मारपीट के वीडियो वायरल हो गिस हे। तस्वीर म लोगन दिव्यांग ल खाली पीटत हुए दिखई देत हे। उहें देवभोग पुलिस ह मउका म पहुंचके कउनो तरह ले उंकर जान बचाइस। उहें पुलिस ह युवक ल अपन संग थाना ले आइस हे, अऊ अस्पताल म उंकर इलाज करवात हे। पुलिस के कहना हे कि मामला के जांच करे जात हे।युवक ओडिसा के बरगड़ जिला के रहइया हे,फेर ओहर बाडीगांव कइसे पहुंचिस, येकर खुलासा अभु तक नइ होइस हे।
►भिलाई म संस्कार भारती नाट्य शाला के दू दिवसीय समारोह म प्रख्यात फिलिम डायरेक्टर मधुर भंडारकर ह सामिल होइस। उहें भंडारकर ह मीडिया ले चर्चा म कहिस कि मोला ये बात के हमेसा दुख रइही, कि इंदू सरकार के बेरा कउनो भी मोर संग नइ खड़े रहिस...सेंसर ले फिलिम पास होए के बाद फिलिम देखकर ही सही या गलत के फइसला लेना चाही। उहें ये बेरा उच्च सिक्षा मंत्री प्रेम प्रकाश पांडे समेत कई लोगन मन मउजूद रिहीन।
INH News
Title For Web: JCCJ released third list CG assembly Candidate
unk awa_Deva hne_Deva ces_Latn eng_Latn hne_Deva hne_Deva hne_Deva bho_Deva eng_Latn eng_Latn